Sidang Kemuncak Korea Utara–Amerika Syarikat 2018

Sidang Kemuncak Korea Utara–Amerika Syarikat 2018 (juga dikenali sebagai Sidang Puncak Singapura)ialah sidang kemuncak pertama di antara Presiden Amerika Syarikat dan pemimpin Korea Utara. Ia berlangsung pada 12 Jun 2018 di Hotel Capella, Pulau Sentosa, Singapura.

Pihak Rumah Putih mengesahkan pertemuan yang dirancang di antara presiden Donald Trump dan pengerusi Kim Jong-un pada 8 Mac 2018. Setiausaha Akhbar Rumah Putih, Sarah Huckabee Sanders berkata "sementara itu, semua sekatan dan tekanan maksimum terus dikekalkan." Kim merujuk persiapan untuk pertemuan itu di dalam ucapan kepada Biro Politik Parti Pekerja Korea pada 9 April.

Latar belakang
Pada 31 Mac dan mungkin juga 1 April, pengarah Agensi Perisikian Pusat Mike Pompeo ada bertemu dengan Kim secara rahsia di Pyongyang untuk menyediakan asas kepada sidang kemuncak yang bakal berlangsung termasuklah kawasan yang berkemungkinan. Perbincangan ini dinyatakan kepada para wartawan dalam sebuah pertemuan antara Trump dengan Perdana Menteri Jepun Shinzō Abe di Mar-a-Lago pada 17 April.

Terdapat pertimbangan yang dilakukan mengenai lokasi yang akan merumahkan sidang puncak ini sama ada Singapura, Mongolia atau Panmunjeom antara lainnya.

CNN melaporkan pada 9 Mei bahawa Singapura akan menjadi tuan rumah sidang puncak tersebut pada 12 Jun. Seorang pegawai Rumah Putih menerangkan kepada CNBC sebab Singapura dipilih kerana adanya hubungan diplomatik dengan kedua-dua negara pihak. Trump mengesahkan lokasi tersebut pada 10 Mei dan mengumumkan tarikh sidang pada 12 Jun.

Delegasi yang hadir

Pihak yang terlibat antara President Trump dan Pengerusi Kim

Delegasi lain

Rujukan

2018 di Singapura
Hubungan Korea Utara–Amerika Syarikat